jkorsvik/nowiki_second_scrape_merged huggingface dataset:
Musto Performance Skiff

Musto Skiff er en seiljolle for en person med trapes, spinnaker og vinger. Båten er 4,55 cm lang, og med sin lave vekt kan den nå hastigheter over 20 knop. 
Den ble konstruert i 1999 av Joachim Harpprecht for prøve-OL i Quiberon hvor den vant alle seilasene i sin klasse. Siden har den hatt internasjonal status av Det internasjonale seilforbundet, og seiles i over 20 land over hele verden. Musto Skiff er en jolle for erfarne og viderekommene skiff-seilere. Verdensmesteren fra verdensmesterskapet i januar 2015 er Jon Newman fra Australia.


== Referanser ==
Kaloyan Boyadjiev

Kaloyan Boyadjiev (født 1977 i Sofia) er en bulgarsk danser og koreograf. Han ble medlem av Nasjonalballetten i 2002, og året etter utnevnt til solist. Der har han blant annet danset både i Romeo og Julie, Scarletts Ildfuglen, prinsen i Nøtteknekkeren. Boyadjiev har markert seg som koreograf, og har stått for koreografien i Onkel Vanja på Nationaltheatret i Liv Ullmanns regi, mens han for Nasjonalballetten har skapt ballettene Lost in Time, Frozen Silence, Fade in Black, Open for Discussion og Roundabout.
Boyadjiev er utdannet ved den nasjonale ballettskolen i Sofia. Han var solist ved Pact Ballet i Pretoria i Sør-Afrika og Nasjonalballetten i Sofia, før han kom til Oslo.


== Roller ==
Romeo og Mercutio i Romeo og Julie
Prinsen i Scarletts Ildfuglen
Prinsen i Nøtteknekkeren
Ariel i Stormen
Tittelrollen i Vårofferet
Hoffnarr i Askepott
Cassio i Lubovitchs Othello
Lucentio i Crankos Troll
Stanley i En sporvogn til begjær
Lysander og Puck i Sunds En midtsommernattsdrøm.


== Eksterne lenker ==
(no) Kaloyan Boyadjiev i Store norske leksikon
Biografi hos Operaen.no
Bernt Fauske

Bernt Fauske (født 19. februar 1896, død 4. juni 1980) var en norsk skipsreder, predikant, reisearrangør,  kystskipper og forfatter. Han kom fra Sykkylven.
Han etablerte rederiet AS Brand-Båtane på 1930-tallet og arrangerte turer langs norskekysten som var speselt tilrettlagt for kristen ungdom med daglige andakter under turen.


== Bibliografi ==
ABC i kristelegt ungdomsarbeid (1924)
Vert ein mann og gjer ein manns verk (1925)
Brandgut-boka. ABC i sjømannskap, navigasjon, motor-lære, matstell, signalering, liv-redning. (1930)
Vi reiser med "Brand" (1950)
Levande og harmonisk (Brand-andakter) (1954)
Sykkylven kyrkje 75 år (Medforfatter) (Sandane 1958)


== Referanser ==
VM i seiling 2014

VM i seiling 2014 fant sted i Santander i Spania fra 8. til 21. september 2014. Dette var det fjerde verdensmesterskapet i seiling, og det ble konkurrert i alle de 10 olympiske båtklassene. Mesterskapet var også kvalifisering til Sommer-OL 2016. Totalt 1250 utøvere fra 83 nasjoner deltok i mesterskapet.


=== Medaljevinnere ===


== Referanser ==
Presskopi

Presskopi er resultat av kopiering med kopipresse. Teknikken ble patentert av James Watt i 1780 og går ut på å legge et tynt, fuktet ark oppå dokumentet som skal kopieres, og presse det hele sammen noen minutter. Resultatet er at blekket fra originalen smitter over som et avtrykk på kopiarkivet. Avtrykket blir speilvendt, men siden kopipapiret var tynt kan skriften leses gjennom arket fra baksiden. Forutsetningen for vellykket presskopiering er at blekket på originaldokumentet er vannløselig og at kopipapiret er tynt og velegnet. Det må være ulimt og ha helt jevn overflate.
Hertugen av Buccleuch, en stor skotsk landeier, tok kopipressen i bruk samme år som den ble patentert. I 1782 ble den introdusert i USA, hvor blant annet George Washington og Benjamin Franklin tok den i bruk. Den nye teknikken slo først for alvor igjennom rundt 1848; da ble presskopier anerkjent som rettsgyldige dokumenter i England. I Norge fikk presskopiteknikken gjennomslag i privat før offentlig sektor. De eldste presskopiene i Riksarkivet finnes i en kopibok fra Modums blåfarveverk fra 1821-1822. Andre tidlige brukere av presskopiteknikken var Tiedemanns tobakksfabrikk og handelshuset Westye Egeberg. Offentlig sektor tok presskopier i bruk mot slutten av 1800-tallet, ofte først på tidlig 1900-tallet. Presskopiene var den eneste rasjonelle kopieringsmetoden til kontorbruk etter at den gamle måten med å ta avskrifter var blitt avleggs. Presskopiering ble avløst av teknikken med gjennomslagskopi med karbonpapir, som slo igjennom på 1920-tallet.Man har vært bekymret for arkivbestandigheten til presskopiene, det har vært hevdet at de blir mer og mer uleselige over tid, men når mange presskopier i dag er vanskelige å lese, kan det tenkes at presskopiene alltid har vært dårlige fordi det ble benyttet dårlig papir, dårlig blekk eller dårlig teknikk. Det finnes gamle presskopier som fortsatt er helt godt leselige.


== Referanser ==
Directly Operated Railways

Directly Operated Railways er et britisk jernbaneselskap opprettet av Department for Transport i juli 2009. Directly Operated Railways har form som et holdingselskap med formål å overta driften av jernbanestrekninger på anbud dersom det er nødvendig å nasjonalisere dem.
Selskapet oppfyller transportministerens plikt etter jernbaneloven § 30 til å sikre kontinuitet i persontogtrafikken i tilfelle et togselskap ikke er i stand til å fullføre sin kontrakt.
I november 2009 overtok selskapet driften av East Coast-jernbanen gjennom sitt datterselskap East Coast Main Line Company Limited. Directly Operated Railways inntok en rolle som støttende morselskap mens virksomheten ble utviklet og omstrukturert. Directly Operated Railways gav også støtte til Department for Transport i forbindelse med anbudsprosessen, og jernbanestrekningen East Coast ble utlyst på nytt, og i mars 2015 tildelt Inter City Railways Limited, et konsortium av Stagecoach Group og Virgin Trains.


== Referanser ==


== Eksterne lenker ==
Offisielt nettsted
Ferjesambandet Ørnes–Vassdalsvik–Meløysund–Bolga–Støtt

Ferjesambandet Ørnes–Vassdalsvik–Meløysund–Bolga  krysser Mesøyfjorden og Meløyfjorden lengst nord på Helgeland. Det betjener ferjekaiene Bolga, Meløysund på Meløya, og Vassdalsvik og Ørnes på fastlandet i Meløy kommune. Strekningen drives av Torghatten Nord.Sambandet blir betjent av MF «Ørnes» 5 - 6 ganger daglig om hverdagen.


== Referanser ==
IAAF Combined Events Challenge

IAAF Combined Events Challenge er en årlig mangekampkonkurranse innen friidrett som arrangeres av IAAF, som har vært arrangert siden 1998. 
Menn konkurrerer i tikamp for herrer og sjukamp for damer, og den som har flest poeng sammenlagt på de tre beste enkeltresultatene i en serie konkurranser vinner sammenlagt. 


== Konkurranser ==
Følgende friidrettsstevner teller i IAAF Combined Events Challenge 2017:
Individuelle konkurranser
Multistars (Italia)
Hypo-Meeting (Østerrike)
TNT – Fortuna Meeting (Tsjekkia)
Mehrkampf-Meeting Ratingen (Tyskland)
Décastar (Frankrike)Andre mesterskap
Oceania Combined Events Championships (Australia)
Panamerican Combined Events Cup (Canada)
Afrikamesterskapet i mangekamp (Mauritius)
Europacupen i mangekamp
VM i friidrett


== Resultater ==


=== Menn ===


=== Kvinner ===


== Se også ==
IAAF Race Walking Challenge
IAAF World Cross Challenge


== Referanser ==


== Eksterne lenker ==
IAAF Combined Events Challenge
Resultater 1998-2005 (gbrathletics.com)
Resultater 2005-2014 (IAAF)
Did You Order a Radar

Did You Order a Radar? er et musikkalbum av Magnus Moriarty og Jørgen Skjulstad (sistnevnte som Center of the Universe), som et samarbeidsprosjekt mellom artistene. Platen ble sluppet i juni 2006 av Metronomicon Audio.


== Låtliste ==
Samtlige låter er skrevet av Magnus Moriarty og Jørgen Skjulstad.

«Radio Moriarty FM(?)
«Embarrassed Controller of Elevators» (r)
«We Blame Bergen Belsen Feat. Jan Garbørek» (Calypso Edit)(r)
«Sad Surf Nr. 0» (Kitaro-styler New Age Meditation)(r)
« Come On Lets €-trance» (c)
«Don't Loose Yr Dub(s)»
«Hank Da Batmobile Blogstyler(s)»
«Meta Forever: Santiago 68» (Hercòlubus or Red Planet Remix)(m)


== Eksterne lenker ==
(en)  Did You Order a Radar hos AllMusic. Hentet 7. april 2015.
Sonoscopia

Sonoscopia er en portugisisk konsertscene i og et forskningsinstitutt for musikk og lyd og et senter for eksperimentell musikk i Porto. Huset bruktes som kombinert studio og konsertlokale. 
Sonoscopia rommer produksjons- og visningslokaler for musikk fra et bredt spekter av kunstarter. I tillegg har Sonoscopia egen flerbrukssal, kafé, musikkstudioer. Siden 2008 har Sonoscopia arrangert konserter. 


== Eksterne lenker ==
Offisielt nettsted
Etiske retningslinjer for statstjenesten

Etiske retningslinjer for statstjenesten utgis av kommunal- og moderniseringsdepartementet og gjelder for alle statlige forvaltningsorganer. Retningslinjene utgis med kommentarer av fornyings-, administrasjons- og kirkedepartementet.


== Retningslinjenes innhold ==
Generelle bestemmelser
Om hensyn til statens innbyggere og statens omdømme
Lojalitet
Lydighetsplikt overfor arbeidsgiver
Rapporteringslikt overfor arbeidsgiver
Plikt til effektivt å utnytte statens ressurser
Åpenhet
Offentlighetsprinsippet i staten
Aktiv opplysningsplikt for staten
Ansattes ytringsfrihet om statens virksomhet
Ansattes rett til å varsle om kritikkverdige forhold i virksomheten
Tillit til statsforvaltningen
Habilitetsplikt
Forbud mot ekstraerverv/bierverv som er uforenlig med statens interesser
Forholdsregler ved overgang til stillinger utenfor staten
Varsomhet ved kontakt med tidligere kollegaer
Forbud mot å ta imot gaver eller fordeler
Forbud mot å tilby gaver eller fordeler
Faglig uavhengighet og objektivitet


== Referanser ==


== Eksterne lenker ==
regjeringen.no Etiske retningslinjer for statstjenesten med kommentarer (pdf) 26.04.2012
Glorious Day

Glorious Day (hangul korenask: 기분 좋은날; romanisert koreansk: Gibun Joheunnal) er en sørkoreansk TV-serie som gikk på Seoul Broadcasting System i 2014. De ledense rollene spilles av Park Se-young, Lee Sang-woo, Kim Mi-sook, Hwang Woo-seul-hye, og Go Woo-ri.
Den blir vist hver lørdag og søndag kl 20:45 lokal tid i totalt 44 episoder.


== Handling ==
Hang Song-jung er en forfatterinne og alenemor. Hun har omsorg over tre døtre og er bestemt på å gifte dem bort til skikkelige menn. Til sist ender hun selv opp med å gifte seg. Jung Da-ae er den eldste datteren og den perfekte brud. Hun er ikke bare vakker og smart, men hjalp også til med oppdragelsen av sine yngre søsken. Jung Da-jung er den mellomste datteren som alltid er optimistisk og godhjertet. Jung Da-in er den yngste av søsknene.


== Figurer ==
Park Se-young som Jung Da-jung
Lee Sang-woo som Seo Jae-woo
Kim Mi-sook som Han Song-jung
Hwang Woo-seul-hye som Jung Da-ae
Go Woo-ri som Han Da-in
Son Chang-min som Namgung Young
Choi Bool-am som Kim Chul-soo
Na Moon-hee som Lee Soon-ok
Kang Seok-woo som Seo Min-sik
Lee Mi-young som Kim Shin-ae
Kim Hyung-kyu som Seo In-woo
Jung Man-sik som Kang Hyun-bin
Lee Hong-bin (VIXX) som Yoo Ji-ho
Kwak Si-yang som Jung Hee-joo
Kang Nam-gil som Da-jungs far


== Referanser ==


== Eksterne lenker ==
Glorious Day på nettstedet SBS (koreansk)
Good Day hos HanCinema
Ernesto Barros Cardoso

Ernesto Barros Cardoso (født 1957, død 1995) var en brasiliansk musiker og komponist. Han var medlem av en musikkgruppe som er representert med en sang  i Norsk salmebok 2013.
Etter å ha studert teologi ble Cardoso pastor i metodistkirken i Brasil. Han var grunnleggeren av et liturgisk nettverk innen det latinamerikanske kirkerådet.
Cardoso var hiv-positiv, og døde av aids i 1995.


== Referanser ==
Wendy Fremin

Wendy Carter Fremin (født 1954) er en amerikansk musiker. Hun var tidligere med i gruppen Children of the Day som gav ut flere album på 1970 tallet. Sammen med bandet gav hun blant annet ut sangen «Be Ye Still» som er med i norsk overettelse i Norsk salmebok 2013.


== Referanser ==


== Eksterne lenker ==
Oppslag om Children of the Day i Encyclopedia of Contemporary Christian Music: Pop, Rock, and Worship.
Det internasjonale senteret for løsning av investeringstvister

Det internasjonale senteret for løsning av investeringstvister  (engelsk: International Centre for Settlement of Investment Disputes, ICSID), etablert i 1966, er en internasjonal voldgiftsinstitusjon for konfliktløsning og mekling mellom internasjonale investorer. ICSID er medlem av Verdensbankgruppen og har sitt hovedsete i Washington, D.C., USA. ICSID åpner for at internasjonale investorer kan reise sak direkte mot en stat, hvis de mener denne har brutt folkerettsregler i deres behandling av investorer.


== Eksterne lenker ==
(en) Offisielt nettsted
Jan Terje Christoffersen

Jan Terje Christoffersen (født 1964) er en norsk prest og tekstforfatter. Christoffersen har skrevet en forestilling for Middelalderfestivalen i Tønsberg, skrevet teologiske tekster for ulike tidsskrift og utgivelser og skrevet tekster som har blitt tonesatt av Gunstein Draugedalen. Han har også bidratt med en oversettelse og en egen tekst i Norsk salmebok 2013.


== Referanser ==
Terrye Coelho

Terrye Coelho Strom (født i Camp Roberts, California 1952) er en amerikansk musiker. Han konverterte til kristendomen i 1971, og ble musiker for Maranatha! Music. I 1972 skrev han sangen «Father we adore you», som er med i norsk oversettelse i Norsk salmebok 2013.


== Referanser ==
Helsingforsavtalen

Helsingforsavtalen, eller samarbeidsavtale mellom Danmark, Finland, Island, Norge og Sverige er en avtale som regulerer det offisielle samarbeidet mellom de nordiske landene, og blir i blant kalt «Nordens grunnlov».Traktaten ble underskrevet i Helsingfors i Finland 23. mars 1962 og trådte i kraft 1. juli samme år. 
Parter i avtalen er Danmark, Finland, Island, Norge og Sverige. Avtalen har 70 artikler og i første artikkel heter det: «Avtalepartene skal søke å bevare og ytterligere utvikle samarbeidet mellom landene på det rettslige, kulturelle, sosiale og økonomiske område, og når det gjelder samferdsel og miljøvern. Avtalepartene bør rådføre seg med hverandre i spørsmål av felles interesse som behandles i europeiske og andre internasjonale organisasjoner og konferanser.»
I artikkel to heter det: «Ved utformingen av lover og andre rettsregler i de nordiske land skal statsborgere i de øvrige nordiske land behandles likt med landets egne statsborgere.»
Foreningen Norden feirer hvert år Nordens dag på dagen da avtalen ble inngått.


== Se også ==
Nordisk råd
Foreningen Norden
Nordens dag


== Eksterne lenker ==
Foreningen Norden om helsingforsavtalen
Lovdata: Samarbeidsavtale mellom Norge, Danmark, Finland, Island og Sverige [Helsingforsavtalen
Nordlys 2012: 50 år med «Nordens grunnlov»
Jørpa

Jørpa, også skrevet Gjørpa, er en årviss snøskavl som dannes i fjellet Middagsnibba (Nonsnibba, 1803 moh.) på vestsida av Kjenndalen innerst i Lodalen i Stryn kommune i Sogn og Fjordane.
Navnet brukes også om snøraset som utløses når snøskavlen faller 500-600 meter ned i dalen. Det årlige raset skaper et enormt lufttrykk som kan gjøre store ødeleggelser. På motsatt side av dalen ligger ei stor fjellblokk, Jørpesteinen. Den skal ha blitt flyttet av lufttrykket fra Jørpa blant annet i 1832, 1904 og en gang på 1970-tallet. Kjenndalen er ubebodd, og det er ikke kjent at mennesker skal ha blitt tatt av snøraset. Men en restaurant oppe i dalen ble knust av lufttrykket i 1989. Sju hester på beite i dalen ble drept av lufttrykket fra Jørpa i 1893, og 17. mai 1924 tok lufttrykket fra raset livet til fem hester.


== Kilder ==
Sigurd Nesdal: Lodalen - Fager og fårleg. Sigurd og Arild Nesdal, 1983. ISBN 82-990948-0-1 (s. 39-41, digitalisert av Nasjonalbiblioteket)
Oddgeir Bruaset: Jostedalsbreen. Samlaget, Oslo 1996. ISBN 82-521462-7-9 (s. 78, digitalisert av Nasjonalbiblioteket)
Kunståret 1265

Kunståret 1265 er en oversikt over hendelser, fødte og avdøde kunstnerpersonligheter i 1265.


== Hendelser ==


== Malerier ==


== Fødsler ==


== Dødsfall ==
Fujiwara Nobuzane -Japansk nise-e maler (født 1176)
Kunståret 1224

Kunståret 1224 er en oversikt over hendelser, fødte og avdøde kunstnerpersonligheter i 1224.


== Hendelser ==


== Malerier ==


== Fødsler ==


== Dødsfall ==
Xia Gui - kinesisk skriftrullmaler under Song-dynastiet, virkelig mester av den sørlige Song landskapsstil (født 1195)
Kunståret 1276

Kunståret 1276 er en oversikt over hendelser, fødte og avdøde kunstnerpersonligheter i 1276.


== Hendelser ==


== Malerier ==


== Fødsler ==


== Dødsfall ==
Coppo di Marcovaldo - italiensk maler (født ca. 1225)
Leif Sundt Rode

Leif Sundt Rode (født 27. januar 1885 i Kristiania, død 2. november 1967 samme sted) var en norsk jurist som var flink til å ro og skrive skuespill og således også ble en kjent idrettsleder.Etter examen artium i 1903 fra Frogner skole og cand.jur. i 1908 var han både rettsfullmektig og advokatfullmektig inntil 1916 da han ble advokat og fra 1918 president i Norges Riksforbund for Idrett hvoretter han fra 1925 til 1930 var president for med det nye navnet Norges Landsforbund for Idrett som med sine politiske linjer skapte en splittelse i nasjonalidretten i tiden fra 1924 frem til den andre verdenskrig, slik at Rode fra 1939 måtte tre inn i en samlende posisjon og ble med i Foreningen til Ski-Idrettens Fremme. Både under og etter krigen befattet han seg med forsvar av norske fanger såvel som landssvikoppgjøret. Etter krigen satt han i Høyesterett og fortsatte således sin tid fra Eidsivating som han hadde forsvart fra 1933 til 1955. Førti år etter Rodes død ble dette endret til Norges idrettsforbund og olympiske og paralympiske komité. Rode var en av tjuefire roere i «firer med styrmann» med juristen Olaf Ottesen Dahll (1889–1967) som styrmann, men ble slått ut i semifinalen for Norge under Sommer-OL 1912 da vi tok fire gull. Etterpå ble han formann i Norges Roforbund fra 1918 til 1924. Han var også styremedlem i A/S Norsk Hvalfangst, A/S Elektrisk Hvalskytning og smørfabrikanten Aug. Pellerins Fils. som i 1876 hadde blitt etablert av morfaren Johan Lauritz Sundt. Dermed fikk han også Idrettsmerket i gull og var innehaver av den svenske Nordstjerneordenen.


== Familie ==
Han var sønn av Emil Ferdinand Rode (1852–1921) og Ragna Louise Drejer Sundt (1857–1909). Moren var datter av Johan Lauritz Sundt mens faren var distriktslege og gynekolog. Leif giftet seg i 1911 med Anna Sundt Bøckmann Puntervold Falkenberg (1892–1954) som var datter av grosserer Otto Frederik Rasch Falkenberg (1855–1931) og Karen Marthine Emilie Abrahamine Puntervold (1856–1948)

Se også Sundt (slekt) for mer om morsslekta
Se også Rode (slekt) for mer om farsslekta


== Utgivelser ==
Rode, Leif S. (1945). - men det steg en grotid: dikt. Oslo: Tanum. 
Rode, Leif S. (1949). Forsvareren i praksis. [Oslo]: Den norske sakførerforening. 


== Referanser ==


== Eksterne lenker ==
(en) Leif Sundt Rode – Olympedia 
(en) Leif Sundt Rode – Sports-Reference (OL-resultater – arkivert) 
(en) Leif Sundt Rode – FISA
San Gervasio

San Gervasio er et arkeologisk funnsted fra mayasivilisasjonen på den meksikanske øya Cozumel utafor Yucatán-halvøya i Det karibiske hav. Stedets førspanske navn var Tantum Cuzamil, som betyr «flat stein på svalestedet» på yukatansk maya. Det ble brukt som tilbedingsplass for Ixchel, gudinna for månen, barnefødsler, fruktbarhet, medisin og veving.

San Gervasios historie går tilbake til den tidlige klassiske perioden (300–400 e.Kr.), da alle bosetningene på øya ble kontrollert derfra. Det arkeologiske funnstedet består av en rekke byggverk som stammer fra ulike tidsperioder. En av de eldste er kjent som Los Murciélagos («flaggermusa» på spansk) og er datert til den seinklassiske perioden (600–1000), mens de nyeste stammer fra den postklassiske perioden (1200–1650).
I perioden 1000–1200 styrte itzaene Cozumel, hvorfra de kontrollerte handelen mellom Yucatán og regionen Ulúa. Etter dette ble San Gervasio et av de viktigste pilegrimsstedene i Mesoamerika og et svært viktig handelssentrum. I den spanske kolonitida må det fremdeles ha bodd mayaer i San Gervasio, ettersom det er funnet mayiske keramikkgjenstander fra den tida.


== Eksterne lenker ==
(en) San Gervasio – kategori av bilder, video eller lyd på Commons 
San Gervasio hos CONACULTA
Arrecifes de Cozumel nasjonalpark

Arrecifes de Cozumel nasjonalpark er en nasjonalpark utafor kysten av den karibiske øya Cozumel, som utgjør en del av den meksikanske delstaten Quintana Roo. Den ble gjort til nasjonalpark 19. juli 1996, og har et areal på 11 988 hektar. Den bevarer en del av Det mesoamerikanske barriererevsystemet, som er det nest største korallrevsystemet i verden. Selv om nesten hele Cozumel er omgitt av korallrev, omfatter nasjonalparken kun reva på sørsida av øya. Parken begynner like sør for den internasjonale brygga og fortsetter sørover og rundt Punta Sur, og oppover et like stykke langs sørøstkysten. Nasjonalparken har også status som ramsarområde.


== Eksterne lenker ==
Nasjonalparker i Mexico
Arrecifes de Cozumel nasjonalpark hos Protected Planet
Svartavatn

Svartavatn er en innsjø i Strand, Forsand og Hjelmeland kommune i Rogaland. Størstedelen av innsjøen ligger i Forsand. Møtepunktet mellom de tre kommunene ligger nordvest i innsjøen. Svartavatn er en del av Jørpelandsånas nedbørfelt, og har utløp mot nordøst gjennom en kort bekk ned til Langavatnet.
Svartavatn har tilløp fra blant annet Gryteholstjørna. Ved Svartavatn ligger Svartavassknuten (672 moh) i Strand og Longavatnet naturreservat i Hjelmeland, som utgjør et helskapelig fjell- og dallandskap med det beste eksempelet på opphavelig furuskog i Rogaland.Svartavatn må ikke forveksles med den kunstige innsjøen Svartevatn-magasinet, som ligger på grensa mellom Rogaland, Vest-Agder og Aust-Agder.


== Referanser ==
Lasiopsis

Lasiopsis er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore, blanke, brune oldenborrer. Oversiden er fint hårete og kraftig punktert.


== Utbredelse ==
I Europa finnes slekten i Russland. Ellers er den utbredt i Sentral-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Rhizotrogini Burmeister, 1855
Slekten Lasiopsis Erichson, 1847
Europeiske arter
Lasiopsis caninus (Zoubkov, 1829)
Øvrige arter:
Lasiopsis balgensis Murayama, 1941
Lasiopsis crenicollis (Motschulsky, 1854)
Lasiopsis henningi (Fischer von Waldheim, 1823)
Lasiopsis koltzei Reitter, 1900
Lasiopsis kozlovi Medvedev, 1951
Lasiopsis kryzhanovskii Nikolajev & Kabakov, 1980
Lasiopsis manchuricus Murayama, 1941
Lasiopsis sahlbergi (Mannerheim, 1849)


== Kilder ==
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) Lasiopsis i Encyclopedia of Life 
(en) Lasiopsis i Global Biodiversity Information Facility 
(en) Lasiopsis hos Fauna Europaea 
(en) Kategori:Lasiopsis – bilder, video eller lyd på Wikimedia Commons 
Lasiopsis – detaljert informasjon på Wikispecies 
Bilde av Lasiopsis sp.
Bilde av Lasiopsis caninus
Roberto Azevêdo

Roberto Azevêdo (født 3. oktober 1957) er en brasiliansk diplomat og generaldirektør i Verdens handelsorganisasjon (WTO) fra 2013 til 2020. Roberto Azevêdo er utdanna innen elektroteknikk fra universitetet i Brasília og internasjonale relasjoner ved Rio Branco Institute.


== Referanser ==
Lasiexis

Lasiexis er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).


== Utbredelse ==
Slekten er utbredt i Sentral-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Rhizotrogini Burmeister, 1855
Slekten Lasiexis Semenov-Tian-Shanski & Medvedev, 1937
Lasiexis dilaticollis (Ballion, 1870)
Lasiexis glabrithoracica Keith, 2003
Lasiexis hiemalis Baraud, 1990
Lasiexis pakistanus Keith, 2006
Lasiexis persicola Petrovitz, 1980
Lasiexis primaeveris (Semenov-Tian-Shanski & Medvedev, 1936)
Lasiexis reichenspergeri Balthasar, 1966
Lasiexis vartiani Petrovitz, 1980


== Eksterne lenker ==
(en) Lasiexis i Encyclopedia of Life 
(en) Lasiexis i Global Biodiversity Information Facility 
Lasiexis – detaljert informasjon på Wikispecies